 Insecurity: A ti dóòlà ọkunrin ti àwọn ajínigbé gbe- Agbẹnusọ ọlọpàá Sáájú ní ìròyin ti jáde pé àwọn ajínígbé gbé àwọn arìnrìnajo kan ni òpópónà Akure si Ilesha ní nńkan bii aago méje àbọ alẹ lọjọ Satide. Ìwádìí fihàn pé àwọn ajínígbé yìí kàn sí ẹbí ẹni ti wọn jígbé, láti san owó ìtúsílẹ, kí wọn tó tu sílẹ. Àwọn iròyin tì ẹ leè ní ìfẹ síí: Olùgbé Osun kan, Faboro Adewale sàlàyé pé, àwọn agbébọn náà ń yin ìbọn sókè lákọlákọ láti jẹ ki mọto náà dúró, ti wọn sì jí ènìyàn mẹta gbé nínú ọkọ èrò náà. Bákan náà ni agbẹnusọ ọlọpàá nípìnlẹ Osun Yemisi Opalola náà fi ìdí ọrọ náà múlẹ lọjọ Ajé pé, ǹkan ti ọlọpàá gbọ ni pé ènìyàn kan péré ni wọn jígbé. Akomolede ati Aṣa: Kọ ẹkọ si nípa ààlọ nílẹ Yorùbá Gẹgẹ bi Rebecca Okunade se wi, o mú ẹjọ ló si agọ ọlapàá pe ọkọ òun tó wọ ọkọ láti Akure, ti pè òun láti sọ pé àwọn ajínígbe ti gbé òun. Rebecca tó n gbe ni Panada Ikire, ló mẹjọ lọ agọ ọlọpàá lọjọ Satide ní nǹkan bíi aago méjọ ku ọgún iṣẹjú. Opalola ni wọn jí awọn eeyan naa gbé ni opopona Ife si ikorita Akure. Olugbon of Igbon: Rubber Stamp làwọn aṣòfin àpapọ, wọn kò ṣojú aráàlú Agbẹnusọ ọlọpàá ni àjọṣepọ ọlọpàá àti awọn ọlọdẹ lo wọ inú igbó Osun, ti wọn sì gba ọkùnrin áà láì farapa. Bákan náà ló fi ìdí rẹ múlẹ fún BBC Yorùbá pé, àná ni wọn rí ọkùnrin náà dóòlà, ti wọn si ti fàá lé àwọn ẹbí rẹ lọwọ. Deede ààgo mẹwàá òwúrọ ọjọ Iṣẹgun si ni ọkunrin naa dara pọ mọ awọn ẹbi rẹ. : Pẹlú ìfọwọsowọpọ àwọn ọlọpaàá àti àwọn ọlọdẹ ní ìpińlẹ Osun ni wọn fi rí ọgbẹni Okunade Yinka gba padà lọwọ awọn ajínígbé. 